32. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 651 της 4 Αυγ./7 Σεπτ. 1978 (ΦΕΚ Α' 142) (Διόρθ. Σφαλμ. στο ΦΕΚ Α' 9 της 22  Ιαν. 1979) Περί καθορισμού Τύπου Συμβάσεως Διανομής της Παραγωγής Υδρογονανθράκων και κατωτάτου μεριδίου του Εργοδότου. Άρθρον πρώτον.-1.Αι υπό του άρθρ. 6 του Νόμ. 468/1976 προβλεπόμεναι Συμβάσεις Διανομής της Παραγωγής υδρογονανθράκων συνάπτονται βάσει του δια του παρόντος καθοριζομένου Τύπου Συμβάσεως, του οποίου το κείμενον έπεται, εν συνεχεία του παρόντος άρθρου. 2.Τα εις το κείμενον του Τύπου Συμβάσεως δι' αστερίσκου (") σημειούμενα κενά, εφ' όσον δεν πληρούνται δια της οικείας διακηρύξεως της δημοπρασίας ή της προσκλήσεως προς υποβολήν προσφορών, αποτελούν σημεία συναγωνισμού μεταξύ των μετεχόντων εις την δημοπρασίαν ή των προσκληθέντων προς υποβολήν προσφορών, συμφώνως προς την περίπτ. α)της παρ. 2 του άρθρ. 11 του Νόμ. 468/76. 3.Η ισχύς του άρθρ. 23 του Τύπου Συμβάσεως αναστέλλεται μέχρι του δι' ετέρου Δ/τος καθορισμού των όρων συμμετοχής του Εργοδότου εις την εκμετάλλευσιν, περιληφθησομένων εις Παράρτημα Γ' του Τύπου Συμβάσεως. Το άρθρον τούτο θα εφαρμόζεται εις τας μετά την δημοσίευσιν του ως άνω Παραρτήματος Γ' υπογραφομένας συμβάσεις. 4.Οι συμβαλλόμενοι δύνανται να προσθέτουν κατά την υπογραφήν της Συμβάσεως εις το κείμενον αυτής διευκρινιστικάς μόνον διατάξεις του δια του παρόντος καθοριζομένου Τύπου Συμβάσεως. (Ακολουθεί Τύπος Συμβάσεως Διανομής της παραγωγής, κατ' άρθρ. 6 παρ. 2 Νόμ. 468/1976). Άρθρον δεύτερον.-Ως κατώτατον επιτρεπόμενον να συμφωνηθή μερίδιον του Εργοδότου επί συμβάσεων Διανομής της Παραγωγής ορίζεται ποσοστόν 30%. Εις τον Ημέτερον επί της Βιομηχανίας και Ενεργείας, Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 13.Μ.κ.32 Υδρογονάνθρακες 